Пальошев е роден в град Енидже Вардар (Па̀зар), тогава в Османската империя, днес Яница, Гърция. Влиза във ВМОРО и става четник, а по-късно и десетар, при Апостол войвода. По-същото време брат му Дивиниш Пальошев участва в гъркоманска чета. След Младотурската революция Апостол Петков се прехвърля за кратко в България и оставя Иван Пальошев и Стоян Бозецки да командват четата. Постепенно Иван Пальошев се корумпира от дадената му власт в отсъствието на Апостол войвода. На една гъркоманска сватба в Гюпчево се стига до кървава саморазправа с гръцки андарти, след като Пальошев е поръчал на музикантите песента „“. Според Тома Николов причина за скандала, при който загиват сватбари и четници, са именно гръцките андарти.